title: 2011 m. balandžio 13 d. Komisijos įgyvendinimo direktyva 2011/45/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga diklofopas, ir iš dalies keičiamas Komisijos sprendimas 2008/934/EB  Tekstas svarbus EEE

text:
14.4.2011

               LT

               Europos Sąjungos oficialusis leidinys

               L 100/47

         KOMISIJOS ĮGYVENDINIMO DIREKTYVA 2011/45/ES
   2011 m. balandžio 13 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga diklofopas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Šiame sąraše yra diklofopas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo diklofopas neįtrauktas į minėtą priedą.

               (3)

               Vadovaudamasis Direktyvos 91/414/EEB 6 straipsnio 2 dalimi pirminis pranešėjas (toliau – pareiškėjas) pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimu įprasta ir skubos tvarka (5), 14–19 straipsniuose.

               (4)

               Paraiška pateikta Prancūzijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Prancūzija įvertino pareiškėjo pateiktus papildomus duomenis ir parengė papildomą ataskaitą. 2009 m. rugpjūčio 11 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba perdavė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugsėjo 1 d. Tarnyba Komisijai pateikė savo išvadas dėl diklofopo (laikomo diklofopmetilo variantu) (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos diklofopo peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra diklofopo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl diklofopą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga pareiškėjo reikalauti pateikti papildomos informacijos, patvirtinančios rizikos vertinimo rezultatus remiantis naujausiomis grūdų metabolizmo tyrimo mokslinėmis žiniomis. Be to, tikslinga reikalauti pateikti informacijos, patvirtinančios galimą preferencinio izomerų nykimo ir (arba) keitimosi poveikį aplinkai.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra diklofopo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB diklofopmetilas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie diklofopmetilą to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie diklofopmetilą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos diklofopo, registraciją. Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su diklofopu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su diklofopu, įvertina kiekvieną registruotą augalų apsaugos produktą, kurio sudėtyje diklofopas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje diklofopas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje diklofopas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 13 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba, „Bendros peržiūros išvados dėl veikliosios medžiagos pesticido diklofopo keliamos rizikos vertinimo“. EMST leidinys, 2010 m.; 8(10):1718. (74 p.). doi:10.2903/j.efsa.2010.1718 Pateikta: www.efsa.europa.eu.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „348

                     Diklofopas
                     CAS Nr. 40843–25–2 (pradinės medžiagos)
                     CAS Nr. 257–141–8 Diklofopmetilas
                     CIPAC Nr. 358 (pradinės medžiagos)
                     CIPAC Nr. 358 201 Diklofopmetilas

                                 Diklofopas
                                 (RS)-2-[4-(2,4-dichlorofenoksi)fenoksi]propiono rūgštis

                                 Diklofopmetilas
                                 metil (RS)-2-[4-(2,4-dichlorofenoksi)fenoksi]propionatas

                     ≥ 980 g/kg (išreikštas kaip diklofopmetilas)

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į diklofopo peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės:

                                 —

                                 ypatingą dėmesį skiria su medžiaga dirbančių asmenų saugumui ir užtikrina, kad naudojimo sąlygose būtų numatyta naudoti tinkamas asmens apsaugos priemones,

                                 —

                                 ypatingą dėmesį skiria vandens organizmams ir netiksliniams augalams kylančiai rizikai ir reikalauja taikyti riziką mažinančias priemones.

                           Susijusios valstybės narės reikalauja, kad būtų pateikta patvirtinamosios informacijos apie:

                                 a)

                                 grūdų metabolizmo tyrimus;

                                 b)

                                 atnaujintą galimo preferencinio izomerų nykimo ir (arba) keitimosi poveikio aplinkai rizikos vertinimą.

                           Susijusios valstybės narės užtikrina, kad pareiškėjas pateiktų Komisijai a) punkte nurodytą informaciją iki 2013 m. gegužės 31 d. ir b) punkte nurodytą informaciją vėliausiai dvejus metus po konkrečių izomerų mišinių vertinimo gairių priėmimo.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2014 m. gruodžio 4 d. Komisijos įgyvendinimo direktyva 2014/105/ES, kuria iš dalies keičiamos direktyvos 2003/90/EB ir 2003/91/EB, kuriomis nustatomos Tarybos direktyvų 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės, susijusios su žemės ūkio augalų ir daržovių rūšių tam tikrų veislių būtinaisiais tikrintinais požymiais ir būtinosiomis tikrinimo sąlygomis  Tekstas svarbus EEE

text:
5.12.2014

               LT

               Europos Sąjungos oficialusis leidinys

               L 349/44

         KOMISIJOS ĮGYVENDINIMO DIREKTYVA 2014/105/ES
   2014 m. gruodžio 4 d.
   kuria iš dalies keičiamos direktyvos 2003/90/EB ir 2003/91/EB, kuriomis nustatomos Tarybos direktyvų 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės, susijusios su žemės ūkio augalų ir daržovių rūšių tam tikrų veislių būtinaisiais tikrintinais požymiais ir būtinosiomis tikrinimo sąlygomis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jos 7 straipsnio 2 dalies a ir b punktus,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (2), ypač į jos 7 straipsnio 2 dalies a ir b punktus,
   kadangi:

               (1)

               Komisijos direktyvos 2003/90/EB (3) ir 2003/91/EB (4) priimtos siekiant užtikrinti, kad veislės, kurias valstybės narės įtraukia į nacionalinius katalogus, atitiktų Bendrijos augalų veislių tarnybos (toliau – BAVT) toms veislėms nustatytose gairėse pateikiamus būtinuosius tikrintinus požymius ir būtinąsias įvairių veislių tikrinimo sąlygas, tiek, kiek jos yra susijusios su šiomis gairėmis. Tose direktyvose nustatyta, kad kitoms veislėms turi būti taikomos Tarptautinės naujų augalų veislių apsaugos sąjungos (toliau – TNAVAS) gairės;

               (2)

               vėliau BAVT ir TNAVAS nustatė papildomas gaires dėl dar vienos rūšies ir atnaujino esamas gaires;

               (3)

               todėl direktyvos 2003/90/EB ir 2003/91/EB turėtų būti atitinkamai iš dalies pakeistos;

               (4)

               šioje direktyvoje nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2003/90/EB I ir II priedai pakeičiami šios direktyvos priedo A dalies tekstu.
   2 straipsnis
   Direktyvos 2003/91/EB priedai pakeičiami šios direktyvos priedo B dalies tekstu.
   3 straipsnis
   Iki 2016 m. sausio 1 d. pradėtam tikrinimui valstybės narės gali taikyti direktyvų 2003/90/EB ir 2003/91/EB versiją, galiojusią iki jų pakeitimo šia direktyva.
   4 straipsnis
   Valstybės narės ne vėliau kaip 2015 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. sausio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   5 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje 2014 m. gruodžio 4 d.

            Komisijos vardu

            Pirmininkas

         Jean-Claude JUNCKER

      (1)  OL L 193, 2002 7 20, p. 1.

      (2)  OL L 193, 2002 7 20, p. 33.

      (3)  2003 m. spalio 6 d. Komisijos direktyva 2003/90/EB, nustatanti Tarybos direktyvos 2002/53/EB 7 straipsnio dėl būtiniausiai tikrintinų tam tikrų žemės ūkio augalų veislių požymių ir minimalių tikrinimo reikalavimų įgyvendinimo priemones (OL L 254, 2003 10 8, p. 7).

      (4)  2003 m. spalio 6 d. Komisijos direktyva 2003/91/EB, nustatanti Tarybos direktyvos 2002/55/EB 7 straipsnio įgyvendinimo priemones, susijusias su minimaliomis tikrinimo charakteristikomis ir minimaliomis daržovių rūšių tam tikrų veislių tikrinimo sąlygomis (OL L 254, 2003 10 8, p. 11).

      PRIEDAS
      A DALIS
      „
            I PRIEDAS
            1 straipsnio 2 dalies a punkte nurodytų rūšių, turinčių atitikti BAVT bandymų protokolus, sąrašas

                        Mokslinis pavadinimas

                        Bendrinis pavadinimas

                        BAVT protokolas

                           Festuca filiformis Pourr.

                        Siūlinis eraičinas

                        2011 6 23, TP 67/1

                           Festuca ovina L.

                        Avinis eraičinas

                        2011 6 23, TP 67/1

                           Festuca rubra L.

                        Raudonasis eraičinas

                        2011 6 23, TP 67/1

                           Festuca trachyphylla (Hack.) Krajina

                        Šiurkštusis eraičinas

                        2011 6 23, TP 67/1

                           Lolium multiflorum Lam.

                        Gausiažiedė svidrė

                        2011 6 23, TP 4/1

                           Lolium perenne L.

                        Daugiametė svidrė

                        2011 6 23, TP 4/1

                           Lolium × boucheanum Kunth

                        Bušo svidrė

                        2011 6 23, TP 4/1

                           Pisum sativum L.

                        Sėjamasis žirnis

                        2010 3 11, TP 7/2

                           Brassica napus L.

                        Paprastasis griežtis

                        2011 11 16, TP 36/2

                           Cannabis sativa L.

                        Kanapės

                        2012 11 28, TP 276/1

                           Helianthus annuus L.

                        Tikroji saulėgrąža

                        2002 10 31, TP 81/1

                           Linum usitatissimum L.

                        Sėjamasis linas

                        2014 3 19, TP 57/2

                           Avena nuda L.

                        Plikoji aviža

                        2003 11 6, TP 20/1

                           Avena sativa L. (įskaitant A. byzantina K. Koch)

                        Sėjamoji aviža

                        2003 11 6, TP 20/1

                           Hordeum vulgare L.

                        Miežiai

                        2012 3 21, TP 19/3

                           Oryza sativa L.

                        Ryžiai

                        2012 3 21, TP 16/2

                           Secale cereale L.

                        Rugiai

                        2002 10 31, TP 58/1

                           xTriticosecale Wittm. ex A. Camus

                        Hibridai, gauti sukryžminus Triticum genties rūšis ir Secale genties rūšis

                        2011 2 16, TP 121/2 red. 1

                           Triticum aestivum L.

                        Kviečiai

                        2011 2 16, TP 3/4 red. 2

                           Triticum durum Desf.

                        Kietieji kviečiai

                        2014 3 19, TP 120/3

                           Zea mays L.

                        Kukurūzai

                        2010 3 11, TP 2/3

                           Solanum tuberosum L.

                        Valgomoji bulvė

                        2005 12 1, TP 23/2

                  Šių protokolų tekstus galima rasti BAVT svetainėje (www.cpvo.europa.eu).

            II PRIEDAS
            1 straipsnio 2 dalies b punkte nurodytų rūšių, turinčių atitikti TNAVAS bandymų gaires, sąrašas

                        Mokslinis pavadinimas

                        Bendrinis pavadinimas

                        TNAVAS gairės

                           Beta vulgaris L.

                        Paprastasis runkelis

                        1994 11 4, TG/150/3

                           Agrostis canina L.

                        Šuninė smilga

                        1990 10 12, TG/30/6

                           Agrostis gigantea Roth.

                        Didžioji smilga

                        1990 10 12, TG/30/6

                           Agrostis stolonifera L.

                        Baltoji smilga

                        1990 10 12, TG/30/6

                           Agrostis capillaris L.

                        Paprastoji smilga

                        1990 10 12, TG/30/6

                           Bromus catharticus Vahl

                        Paprastoji ragažolė

                        2001 4 4, TG/180/3

                           Bromus sitchensis Trin.

                        Sitkinė dirsė

                        2001 4 4, TG/180/3

                           Dactylis glomerata L.

                        Paprastoji šunažolė

                        2002 4 17, TG/31/8

                           Festuca arundinacea Schreb.

                        Nendrinis eraičinas

                        2002 4 17, TG/39/8

                           Festuca pratensis Huds.

                        Tikrasis eraičinas

                        2002 4 17, TG/39/8

                           xFestulolium Asch. et Graebn.

                        Hibridai, gauti sukryžminus Festuca genties rūšis su Lolium genties rūšimis

                        2008 4 9, TG/243/1

                           Phleum nodosum L.

                        Smulkusis motiejukas

                        TG/34/6, 1984 11 7

                           Phleum pratense L.

                        Pašarinis motiejukas

                        TG/34/6, 1984 11 7

                           Poa pratensis L.

                        Pievinė miglė

                        2014 4 9, TG/33/7

                           Lotus corniculatus L.

                        Paprastasis garždenis

                        2008 4 9, TG/193/1

                           Lupinus albus L.

                        Baltažiedis lubinas

                        2004 3 31, TG/66/4

                           Lupinus angustifolius L.

                        Siauralapis lubinas

                        2004 3 31, TG/66/4

                           Lupinus luteus L.

                        Geltonasis lubinas

                        2004 3 31, TG/66/4

                           Medicago sativa L.

                        Mėlynžiedė liucerna

                        2005 4 6, TG/6/5

                           Medicago × varia T. Martyn

                        Margoji liucerna

                        2005 4 6, TG/6/5

                           Trifolium pratense L.

                        Raudonasis dobilas

                        2001 4 4, TG/5/7

                           Trifolium repens L.

                        Baltasis dobilas

                        2003 4 9, TG/38/7

                           Vicia faba L.

                        Paprastoji pupa

                        2002 4 17, TG/8/6

                           Vicia sativa L.

                        Sėjamasis vikis

                        2013 3 20, TG/32/7

                           Brassica napus L. var. napobrassica (L.) Rchb.

                        Paprastasis griežtis

                        2001 4 4 + 2009 4 1, TG/89/6 red.

                        Raphanus sativus L. var. oleiformis Pers.

                        Aliejinis ridikas

                        2001 4 4, TG/178/3

                           Arachis hypogaea L.

                        Valgomasis arachis

                        2014 4 9, TG/93/4

                           Brassica rapa L. var. silvestris (Lam.) Briggs

                        Dirvinis bastutis

                        2002 4 17, TG/185/3

                           Carthamus tinctorius L.

                        Dažinis dygminas

                        1990 10 12, TG/134/3

                        Gossypium spp.

                        Vilnamedis

                        2001 4 4, TG/88/6

                           Papaver somniferum L.

                        Daržinė aguona

                        2014 4 9, TG/166/4

                           Sinapis alba L.

                        Baltoji garstyčia

                        2001 4 4, TG/179/3

                           Glycine max (L.) Merr.

                        Gauruotoji soja

                        1998 4 1, TG/80/6

                           Sorghum bicolor (L.) Moench

                        Sorgai

                        1989 10 6, TG/122/3

                  Šių gairių tekstus galima rasti TNAVAS svetainėje (www.upov.int).
         “
      B DALIS
      „
            I PRIEDAS
            1 straipsnio 2 dalies a punkte nurodytų rūšių, turinčių atitikti BAVT bandymų protokolus, sąrašas

                        Mokslinis pavadinimas

                        Bendrinis pavadinimas

                        BAVT protokolas

                           Allium cepa L. (Cepa group)

                        Valgomasis svogūnas

                        2009 4 1, TP 46/2

                           Allium cepa L. (Aggregatum group)

                        Valgomojo svogūno smulkusis variatetas

                        2009 4 1, TP 46/2

                           Allium fistulosum L.

                        Tuščialaiškis česnakas

                        2010 1 11, TP 161/3

                           Allium porrum L.

                        Daržinis poras

                        2009 4 1, TP 85/2

                           Allium sativum L.

                        Valgomasis česnakas

                        2004 3 25, TP 162/1

                           Allium schoenoprasum L.

                        Laiškinis česnakas

                        2009 4 1, TP 198/1

                           Apium graveolens L.

                        Valgomasis salieras

                        2008 3 13, TP 82/1

                           Apium graveolens L.

                        Gumbinis salieras

                        2008 3 13, TP 74/1

                           Asparagus officinalis L.

                        Vaistinis smidras

                        2011 2 16, TP 130/2

                           Beta vulgaris L.

                        Paprastasis runkelis, įskaitant Cheltenham rūšį

                        2009 4 1, TP 60/1

                           Brassica oleracea L.

                        Garbiniuotasis kopūstas

                        2011 2 16, TP 90/1

                           Brassica oleracea L.

                        Žiedinis kopūstas

                        2010 3 11, TP 45/2

                           Brassica oleracea L.

                        Brokolinis kopūstas

                        2007 3 21, TP 151/2

                           Brassica oleracea L.

                        Briuselinis kopūstas

                        2005 12 1, TP 54/2

                           Brassica oleracea L.

                        Kaliaropė

                        2004 3 25, TP 65/1

                           Brassica oleracea L.

                        Savojinis kopūstas, baltasis gūžinis kopūstas ir raudonasis gūžinis kopūstas

                        2011 2 16, TP 48/3

                           Brassica rapa L.

                        Kininis bastutis

                        2008 3 13, TP 105/1

                           Capsicum annuum L.

                        Vienametė paprika

                        2007 3 21, TP 76/2

                           Cichorium endivia L.

                        Salotinė garbanotoji trūkažolė ir salotinė plačialapė trūkažolė

                        2014 3 19, TP 118/3

                           Cichorium intybus L.

                        Paprastoji trūkažolė

                        2005 12 1, TP 172/2

                           Cichorium intybus L.

                        Salotinė trūkažolė

                        2004 3 25, TP 173/1

                           Citrullus lanatus (Thunb.) Matsum. et Nakai

                        Tikrasis arbūzas

                        2014 3 19, TP 142/2

                           Cucumis melo L.

                        Sėjamasis melionas

                        2007 3 21, TP 104/2

                           Cucumis sativus L.

                        Paprastasis agurkas

                        2008 3 13, TP 61/2

                           Cucurbita pepo L.

                        Paprastasis agurotis

                        2014 3 19, TP 119/1 red.

                           Cynara cardunculus L.

                        Dygusis artišokas

                        2013 2 27, TP 184/2

                           Daucus carota L.

                        Paprastoji morka ir pašarinė morka

                        2008 3 13, TP 49/3

                           Foeniculum vulgare Mill.

                        Paprastasis pankolis

                        2004 3 25, TP 183/1

                           Lactuca sativa L.

                        Sėjamoji salota

                        2011 2 16, TP 13/5

                           Solanum tuberosum L.

                        Valgomasis pomidoras

                        2013 2 27, TP 44/4 red.

                           Petroselinum crispum (Mill.) Nyman ex A. W. Hill

                        Sėjamoji petražolė

                        2007 3 21, TP 136/1

                           Phaseolus coccineus L.

                        Raudonžiedė pupelė

                        2007 3 21, TP 9/1

                           Phaseolus vulgaris L.

                        Žemaūgė daržinė pupelė ir vijoklinė daržinė pupelė

                        2013 2 27, TP 12/4

                           Pisum sativum L. (partim)

                        Raukšlėtasis žirnis, gliaudomasis žirnis ir cukrinis žirnis

                        2010 3 11, TP 7/2

                           Raphanus sativus L.

                        Valgomasis ridikas

                        2013 2 27, TP 64/2

                           Solanum melongena L.

                        Paprastasis baklažanas

                        2008 3 13, TP 117/1

                           Spinacia oleracea L.

                        Daržinis špinatas

                        2013 2 27, TP 55/5

                           Valerianella locusta (L.) Laterr.

                        Salotinė sultenė

                        2007 3 21, TP 75/2

                           Vicia faba L. (partim)

                        Paprastoji pupa

                        2004 3 25, TP Broadbean/1

                           Zea mays L. (partim)

                        Paprastasis kukurūzas

                        2010 3 11, TP 2/3

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Pomidoro poskiepiai

                        2014 3 19, TP 294/1

                  Šių protokolų tekstus galima rasti BAVT svetainėje (www.cpvo.europa.eu).

            II PRIEDAS
            1 straipsnio 2 dalies b punkte nurodytų rūšių, turinčių atitikti TNAVAS bandymų gaires, sąrašas

                        Mokslinis pavadinimas

                        Bendrinis pavadinimas

                        TNAVAS gairės

                           Beta vulgaris L.

                        Paprastasis runkelis

                        2004 3 31, TG/106/4

                           Brassica rapa L.

                        Paprastoji ropė

                        2001 4 4, TG/37/10

                           Cichorium intybus L.

                        Paprastoji trūkažolė

                        1996 10 18, TG/154/3

                           Cucurbita maxima Duchesne

                        Didysis moliūgas

                        2007 3 28 + 2009 4 1, TG/155/4 red.

                           Rheum rhabarbarum L.

                        Daržovinis rabarbaras

                        1999 3 24, TG/62/6

                           Scorzonera hispanica L.

                        Valgomoji gelteklė

                        2010 3 24, TG/116/4

                  Šių gairių tekstus galima rasti TNAVAS svetainėje (www.upov.int).
         “


title: 2014 m. kovo 13 d. Komisijos deleguotoji direktyva 2014/71/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo didžiapločių sluoksninių lustų elementų vienos sąsajos lydmetaliuose išimties  Tekstas svarbus EEE

text:
20.5.2014

               LT

               Europos Sąjungos oficialusis leidinys

               L 148/76

         KOMISIJOS DELEGUOTOJI DIREKTYVA 2014/71/ES
   2014 m. kovo 13 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo didžiapločių sluoksninių lustų elementų vienos sąsajos lydmetaliuose išimties
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               SDE (sluoksninių lustų elementų, angl. stacked die elements) detektorių technologija naudojama kompiuterinės tomografijos (KT) ir rentgeno sistemų rentgeno detektoriuose. Ji teikia privalumų pacientams, nes mažinama reikiama rentgeno apšvitos dozė. Naudojant bešvinius lydinius pagaminti didžiapločių SDE detektorių iki šiol neįmanoma. Todėl minėtoms reikmėms naudojamą šviną pakeisti kita medžiaga ir jo iš viso nenaudoti moksliškai ir techniškai neįmanoma;

               (3)

               draudimo naudoti šviną didžiapločiuose sluoksninių lustų elementuose, kurių kiekvienoje sąsajoje yra daugiau kaip 500 sujungimų ir kurie naudojami KT ir rentgeno sistemų rentgeno detektoriuose, išimtis turėtų būti taikoma iki 2019 m. gruodžio 31 d. Atsižvelgiant į medicinos prietaisų ir stebėjimo bei kontrolės prietaisų sektoriaus inovacijų ciklą, toks pereinamasis laikotarpis yra palyginti trumpas, todėl neigiamo poveikio inovacijoms neturėtų padaryti;

               (4)

               laikantis Direktyvos 2011/65/ES principo, kad suremontuotas gaminys turi būti toks, koks buvo pagamintas, kuriuo siekiama pailginti rinkai pateiktų reikalavimus atitinkančių gaminių naudojimo trukmę, atsarginėms dalims ši išimtis po jos galiojimo pabaigos turi būti taikoma be laiko apribojimų;

               (5)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. kovo 13 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 38 punktas:

                     „38.

                     Švinas didžiapločių sluoksninių lustų elementų, kurių kiekvienoje sąsajoje yra daugiau kaip 500 sujungimų ir kurie naudojami kompiuterinės tomografijos ir rentgeno sistemų rentgeno detektoriuose, vienos sąsajos lydmetaliuose
                     Nustoja galioti 2019 m. gruodžio 31 d. Po tos dienos galima naudoti kompiuterinės tomografijos ir rentgeno sistemų, rinkai pateiktų iki 2020 m. sausio 1 d., atsarginėse dalyse.“


title: 2013 m. spalio 18 d. Komisijos deleguotoji direktyva 2014/1/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama šviną naudoti lydiniuose, iš kurių gaminami medicininės įrangos guoliai ir dylantys paviršiai, veikiami jonizuojančiąja spinduliuote  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/45

         KOMISIJOS DELEGUOTOJI DIREKTYVA 2014/1/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama šviną naudoti lydiniuose, iš kurių gaminami medicininės įrangos guoliai ir dylantys paviršiai, veikiami jonizuojančiąja spinduliuote
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               nustatyta, kad vienintelė ilgalaikė ir patikima sausa tepamoji medžiaga, nesuyranti nuo jonizuojančiosios spinduliuotės, yra lydiniai, kuriuose yra švino dalelių;

               (3)

               dabartinio švino naudojimo lydiniuose, iš kurių gaminami medicininės įrangos guoliai ir dylantys paviršiai, veikiami jonizuojančiąja spinduliuote, negalima atsisakyti ar pakeisti šviną kuo nors kitu;

               (4)

               Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 23 punktas:

                  „23.

                  Švinas lydiniuose, iš kurių gaminami medicininės įrangos guoliai ir dylantys paviršiai, veikiami jonizuojančiosios spinduliuotės. Nustoja galioti 2021 m. birželio 30 d.“


title: 2014 m. kovo 13 d. Komisijos deleguotoji direktyva 2014/69/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną pramoninių stebėjimo ir kontrolės prietaisų kondensatorių, kurių vardinė įtampa mažesnė nei 125 V kintamosios srovės arba 250 V nuolatinės srovės, dielektriko keramikoje  Tekstas svarbus EEE

text:
20.5.2014

               LT

               Europos Sąjungos oficialusis leidinys

               L 148/72

         KOMISIJOS DELEGUOTOJI DIREKTYVA 2014/69/ES
   2014 m. kovo 13 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną pramoninių stebėjimo ir kontrolės prietaisų kondensatorių, kurių vardinė įtampa mažesnė nei 125 V kintamosios srovės arba 250 V nuolatinės srovės, dielektriko keramikoje
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               kuo nors kitu pakeisti šviną PSKP kondensatorių, kurių vardinė įtampa mažesnė nei 125 V kintamosios srovės arba 250 V nuolatinės srovės, dielektriko keramikoje ir pakeisti šias PSKP sudedamąsias dalis bešvinėmis vis dar techniškai neįmanoma;

               (3)

               nors šviną kitų prietaisų žemosios įtampos keraminiuose kondensatoriuose galima pakeisti kuo nors kitu, norint naudoti bešvines sudedamąsias dalis PSKP, gamintojams reikės perprojektuoti savo PSKP ar jų dalis ir iš naujo įvertinti naujos konstrukcijos prietaisus, kad juos naudoti būtų techniškai įmanoma ir patikima. Todėl draudimo naudoti šviną pramoninių stebėjimo ir kontrolės prietaisų žemosios įtampos keraminiuose kondensatoriuose išimtis turėtų būti taikoma iki 2020 m. gruodžio 31 d. Atsižvelgiant į PSKP inovacijų ciklą, toks pereinamasis laikotarpis yra santykinai trumpas, todėl mažai tikėtina, kad jis turės neigiamo poveikio inovacijoms;

               (4)

               laikantis Direktyvos 2011/65/ES principo, kad suremontuotas gaminys turi būti toks, koks buvo pagamintas, kuriuo siekiama pailginti rinkai pateiktų reikalavimus atitinkančių gaminių naudojimo trukmę, atsarginėms dalims ši išimtis po jos galiojimo pabaigos turi būti taikoma be laiko apribojimų;

               (5)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠĮĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. kovo 13 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 40 punktas:

                     „40.

                     Švinas, esantis pramoninių stebėjimo ir kontrolės prietaisų kondensatorių, kurių vardinė įtampa mažesnė kaip 125 V kintamosios srovės arba 250 V nuolatinės srovės, dielektriko keramikos sudėtyje
                     Nustoja galioti 2020 m. gruodžio 31 d.; po tos dienos galima naudoti pramoninių stebėjimo ir kontrolės prietaisų, kurie rinkai pateikti iki 2021 m. sausio 1 d., atsarginėse dalyse.“


title: 2014 m. kovo 13 d. Komisijos deleguotoji direktyva 2014/70/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo mikrokanalinėse plokštėse (MKP) išimties  Tekstas svarbus EEE

text:
20.5.2014

               LT

               Europos Sąjungos oficialusis leidinys

               L 148/74

         KOMISIJOS DELEGUOTOJI DIREKTYVA 2014/70/ES
   2014 m. kovo 13 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo mikrokanalinėse plokštėse (MKP) išimties
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               mikrokanalinės plokštės (MKP) medicinos prietaisuose ir stebėjimo bei kontrolės prietaisuose naudojamos jonams bei elektronams aptikti ir stiprinti. Pakeisti šviną MKP kita medžiaga moksliškai ir techniškai neįmanoma;

               (3)

               pakeisti pačias MKP kaip sudedamąsias dalis alternatyviais detektoriais [tomis sąlygomis], kai reikalingas itin didelis sumažinimas, labai trumpa atsako trukmė ar labai didelis signalo daugėjimo faktorius, neįmanoma. Todėl neturėtų būti draudžiama naudoti šviną tais atvejais, kai MKP alternatyvius detektorius pranoksta našumu ir konkrečiomis savybėmis. Kadangi šiuo metu bešvinių alternatyvų nenumatoma, pagal Direktyvos 2011/65/ES 5 straipsnio 2 dalį išimties galiojimo laikotarpis turėtų būti 7 metai nuo atitinkamos atitikties datos, pagal Direktyvos 2011/65/ES 4 straipsnio 3 dalį nustatytos medicinos prietaisams, stebėjimo ir kontrolės prietaisams, in vitro medicinos prietaisams ir pramoniniams stebėjimo bei kontrolės prietaisams. Atsižvelgiant į visų medicinos prietaisų ir stebėjimo bei kontrolės prietaisų inovacijų ciklą, 7 metų pereinamasis laikotarpis yra palyginti trumpas, todėl neigiamo poveikio inovacijoms neturėtų padaryti;

               (4)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. kovo 13 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 39 punktas:

                     „39.

                     Švinas mikrokanalinėse plokštėse (MKP), naudojamose įrangoje, pasižyminčioje bent viena iš šių savybių:

                                 a)

                                 kompaktišku elektronų ar jonų detektorių dydžiu, jeigu detektoriui skirta erdvė yra ribota – ne daugiau kaip 3 mm/MKP (detektoriaus storis ir erdvė MKP įtaisyti), iš viso ne daugiau kaip 6 mm, o alternatyvi konstrukcija, kurioje būtų daugiau erdvės detektoriui, yra moksliškai ir techniškai neįmanoma;

                                 b)

                                 dvimate erdvine skyra elektronams ar jonams aptikti, jeigu tenkinama bent viena iš šių sąlygų:

                                             i)

                                             atsako trukmė trumpesnė nei 25 ns;

                                             ii)

                                             bandinio aptikimo zona didesnė nei 149 mm2;

                                             iii)

                                             daugėjimo faktorius didesnis nei 1,3 × 103;

                                 c)

                                 aptinkant elektronus ar jonus, atsako trukmė trumpesnė nei 5 ns;

                                 d)

                                 aptinkant elektronus ar jonus, bandinio aptikimo zona didesnė nei 314 mm2;

                                 e)

                                 daugėjimo faktorius didesnis nei 4,0 × 107.

                           Išimtis nustoja galioti:

                                 a)

                                 2021 m. liepos 21 d. – medicinos prietaisams ir stebėjimo bei kontrolės prietaisams;

                                 b)

                                 2023 m. liepos 21 d. – in vitro diagnostikos medicinos prietaisams;

                                 c)

                                 2024 m. liepos 21 d. – pramoniniams stebėjimo ir kontrolės prietaisams.“


title: 2014 m. spalio 10 d. Komisijos deleguotoji direktyva 2014/109/ES, kuria iš dalies keičiamas Europos Parlamento ir Tarybos direktyvos 2014/40/ES II priedas nustatant vaizdinių įspėjimų, skirtų naudoti ant tabako gaminių, sąrašą  Tekstas svarbus EEE

text:
17.12.2014

               LT

               Europos Sąjungos oficialusis leidinys

               L 360/22

         KOMISIJOS DELEGUOTOJI DIREKTYVA 2014/109/ES
   2014 m. spalio 10 d.
   kuria iš dalies keičiamas Europos Parlamento ir Tarybos direktyvos 2014/40/ES II priedas nustatant vaizdinių įspėjimų, skirtų naudoti ant tabako gaminių, sąrašą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 3 d. Europos Parlamento ir Tarybos direktyvą 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (1), visų pirma jos 10 straipsnio 3 dalies b punktą,
   kadangi:

               (1)

               Direktyvos 2014/40/ES 10 straipsnyje nustatyta, kad ant kiekvieno vienetinio rūkomojo tabako gaminių pakelio ir ant bet kokios išorinės pakuotės pateikiami kombinuoti įspėjimai apie galimą žalą sveikatai, jei jiems netaikoma išimtis pagal 11 straipsnį. Kombinuotuose įspėjimuose apie grėsmę sveikatai turėtų būti, inter alia, vienas iš tos direktyvos I priede išvardytų tekstinių įspėjimų ir atitinkama spalvota nuotrauka iš II priede pateikto vaizdinių įspėjimų pavyzdžių sąrašo;

               (2)

               Direktyva 2014/40/ES Komisijai taip pat suteikiami įgaliojimai priimti deleguotuosius aktus, kad būtų sukurtas ir pritaikytas II priede nurodytas vaizdinių įspėjimų pavyzdžių sąrašas, atsižvelgiant į mokslo ir rinkos pokyčius;

               (3)

               todėl Direktyvos 2014/40/ES II priedas turėtų būti atitinkamai iš dalies pakeistas;

         PRIĖMĖ ŠIĄ DIREKTYVĄ:
   1 straipsnis
   Direktyvos 2014/40/ES II priedas iš dalies keičiamas pagal šios direktyvos priedą.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2016 m. gegužės 20 d. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. gegužės 20 d.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. spalio 10 d.

            Komisijos vardu

            Pirmininkas

         José Manuel BARROSO

      (1)  OL L 127, 2014 4 29, p. 1.

      PRIEDAS

            „II PRIEDAS
            Kombinuotų įspėjimų apie galimą žalą sveikatai vaizdinių įspėjimų sąrašas
            (minimas 10 straipsnio 1 dalyje)

               1 grupė

               2 grupė

               3 grupė

                           “


title: 2013 m. spalio 18 d. Komisijos deleguotoji direktyva 2014/2/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria iki 2019 m. gruodžio 31 d. leidžiama naudoti kadmį rentgeno vaizdo stiprintuvų fosforo dangose ir rentgeno sistemų, pateiktų ES rinkai iki 2020 m. sausio 1 d. , atsarginėse dalyse  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/47

         KOMISIJOS DELEGUOTOJI DIREKTYVA 2014/2/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria iki 2019 m. gruodžio 31 d. leidžiama naudoti kadmį rentgeno vaizdo stiprintuvų fosforo dangose ir rentgeno sistemų, pateiktų ES rinkai iki 2020 m. sausio 1 d., atsarginėse dalyse
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama kadmį naudoti rinkai teikiamoje elektros ir elektronikos įrangoje;

               (2)

               pakaitalų bendras neigiamas poveikis žmonių sveikatai ir aplinkai yra didesnis negu kadmio pakeitimo rentgeno vaizdo stiprintuvų fosforo dangose ir rentgeno sistemų atsarginėse dalyse nauda;

               (3)

               draudimas naudoti kadmį turėtų būti netaikomas rentgeno vaizdo stiprintuvų fosforo dangoms ir rentgeno sistemų atsarginėms dalims;

               (4)

               Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 21 punktas:

                  „21.

                  Kadmis rentgeno vaizdo stiprintuvų fosforo dangose iki 2019 m. gruodžio 31 d. ir rentgeno sistemų, pateiktų ES rinkai iki 2020 m. sausio 1 d., atsarginėse dalyse.“


title: 2011 m. balandžio 20 d. Komisijos įgyvendinimo direktyva 2011/52/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga karboksinas, ir iš dalies keičiamas Komisijos sprendimas 2008/934/EB  Tekstas svarbus EEE

text:
21.4.2011

               LT

               Europos Sąjungos oficialusis leidinys

               L 105/19

         KOMISIJOS ĮGYVENDINIMO DIREKTYVA 2011/52/ES
   2011 m. balandžio 20 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga karboksinas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos antrojo ir trečiojo etapų įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra karboksinas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo karboksinas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Jungtinei Karalystei, kuri Reglamentu (EB) Nr. 1490/2002 buvo paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Jungtinė Karalystė įvertino pareiškėjo pateiktus papildomus duomenis ir parengė papildomą ataskaitą. 2009 m. gruodžio 4 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba perdavė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. spalio 11 d. Tarnyba Komisijai pateikė savo išvadas dėl karboksino (6). Vertinimo ataskaitos projektą, papildomą ataskaitą ir Tarnybos išvadą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos karboksino peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra karboksino, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl karboksiną tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pranešėjas pateiktų papildomos informacijos, patvirtinančios: tinkamais analitiniais duomenimis pagrįstą komerciniais tikslais pagamintos techninės medžiagos specifikaciją, priemaišų svarbą, bandomosios medžiagos, naudotos rengiant žinduolių toksiškumo ir ekotoksiškumo dokumentų rinkinius, palyginimą bei patikrinimą pagal techninės medžiagos specifikaciją, analitinius metabolito M6 (7) stebėsenos dirvoje, požeminiame vandenyje ir paviršiniame vandenyje metodus ir metabolito M9 (8) stebėsenos požeminiame vandenyje metodus, papildomas duomenis apie laikotarpį, kurio reikia, kad dirvožemio metabolitų P/V-54 (9) ir P/V-55 (10) sklaida dirvoje būtų 50 %, sėjomainos būdu auginamų kultūrų metabolizmą, ilgalaikę riziką, keliamą grūdlesiams paukščiams, grūdėdžiams žinduoliams bei žolėdžiams žinduoliams, ir dirvožemio metabolitų P/V-54, P/V-55 ir M9 poveikį požeminiam vandeniui, jei karboksinas klasifikuojamas pagal Europos Parlamento ir Tarybos reglamentą EB Nr. 1272/2008 (11), kaip „įtariama, kad sukelia vėžį“.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra karboksino, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (12), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB karboksinas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie karboksiną to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie karboksiną išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos karboksino, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su karboksinu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su karboksinu, įvertina kiekvieną registruotą augalų apsaugos produktą, kurio sudėtyje karboksinas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje karboksinas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje karboksinas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 20 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido karboksino keliamos rizikos vertinimo“. EMST leidinys, 2010 m.; 8(10):1857. [65 p.]. doi:10.2903/j.efsa.2010.1857. Pateikta www.efsa.europa.eu.

      (7)  2-{[anilino(okso)acetil]sulfanil}etil acetatas.

      (8)  (2RS)-2-hidroksi-2-metil-N-fenil-1,4-oksatian-3-karboksamido 4-oksidas

      (9)  2-metil-5,6-dihidro-1,4-oksatiin-3-karboksamido 4-oksidas.

      (10)  2-metil-5,6-dihidro-1,4-oksatiin-3-karboksamido 4,4-dioksidas.

      (11)  OL L 353, 2008 12 31, p. 1.

      (12)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „357

                     Karboksinas
                     CAS Nr. 5234–68–4
                     CIPAC Nr. 273

                        5,6-dihidro-2-metil-1,4-oksaatiin-3-karboksanilidas

                     ≥ 970 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip fungicidą sėkloms apdoroti.
                     Valstybės narės užtikrina, kad leidimuose būtų užtikrinama, kad sėklos dražuojamos tik profesionaliose sėklų apdorojimo patalpose, ir tose patalpose naudojama pati geriausia technika siekiant, kad sandėliuojant, transportuojant ir naudojant neišsiskirtų dulkių debesys.
                     B   DALIS
                     Įgyvendinant VI priede numatytus vienodus principus, atsižvelgiama į karboksino peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria:

                                 a)

                                 operatoriams keliamai rizikai;

                                 b)

                                 požeminio vandens apsaugai, kai veiklioji medžiaga naudojama regionuose, kuriuose vyrauja pažeidžiamas dirvožemis ir nepalankios klimato sąlygos;

                                 c)

                                 paukščiams ir žinduoliams keliamai rizikai;

                           Prireikus, naudojimo sąlygose turėtų būti numatytos rizikos mažinimo priemonės.
                     Susijusios valstybės narės reikalauja, kad būtų pateikta patvirtinamosios informacijos apie:

                                 a)

                                 komerciniais tikslais pagamintos techninės medžiagos specifikaciją, pagrįstą tinkamais analitiniais duomenimis;

                                 b)

                                 priemaišų svarbą;

                                 c)

                                 bandomosios medžiagos, naudotos rengiant žinduolių toksiškumo ir ekotoksiškumo dokumentų rinkiniuos palyginimą bei patikrinimą pagal techninės medžiagos specifikaciją;

                                 d)

                                 analitinius metabolito M6 (2) stebėsenos dirvoje, požeminiame vandenyje ir paviršiniame vandenyje metodus ir metabolito M9 (3) stebėsenos požeminiame vandenyje metodus;

                                 e)

                                 papildomas vertes, susijusias su reikalaujamu laikotarpiu, per kurį įvyktų dirvožemio metabolitų P/V-54 (4) ir P/V-55 (5) 50 % sklaida dirvožemyje

                                 f)

                                 sėjomainos būdu auginamų kultūrų metabolizmą,

                                 g)

                                 ilgalaikę rizikę, keliamą grūdlesiams paukščiams, grūdėdžiams žinduoliams bei žolėdžiams žinduoliams;

                                 h)

                                 dirvožemio metabolitų P/V-54, P/V-55 ir M9 poveikį požeminiam vandeniui, jei karboksinas pagal Reglamentą EB Nr. 1272/2008 klasifikuojamas, kaip „įtariama, kad sukelia vėžį“.

                           Susijusios valstybės narės užtikrina, kad pareiškėjas pateiktų Komisijai a, b ir c punktuose nurodytą informaciją iki 2011 m. gruodžio 1 d., d, e, f ir g punktuose nurodytą informaciją – iki 2013 m. gegužės 31 d., o h punkte nurodytą informaciją – per šešis mėnesius nuo pranešimo apie sprendimą dėl karboksino.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

         (2)  2-{[anilino(okso)acetil]sulfanil}etil acetatas.

         (3)  (2RS)-2-hidroksi-2-metil-N-fenil-1,4-oksatian-3-karboksamido 4-oksidas

         (4)  2-metil-5,6-dihidro-1,4-oksatiin-3-karboksamido 4-oksidas.

         (5)  2-metil-5,6-dihidro-1,4-oksatiin-3-karboksamido 4,4-dioksidas.


title: 2011 m. balandžio 20 d. Komisijos įgyvendinimo direktyva 2011/53/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga dazometas, ir iš dalies keičiamas Komisijos sprendimas 2008/934/EB  Tekstas svarbus EEE

text:
21.4.2011

               LT

               Europos Sąjungos oficialusis leidinys

               L 105/24

         KOMISIJOS ĮGYVENDINIMO DIREKTYVA 2011/53/ES
   2011 m. balandžio 20 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga dazometas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos antrojo ir trečiojo etapų įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra dazometas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo dazometas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Belgijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pačios, kokios nustatytos Sprendimu 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Belgija įvertino pareiškėjo pateiktus papildomus duomenis ir parengė papildomą ataskaitą. 2009 m. gruodžio 10 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba pateikė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugsėjo 30 d. Tarnyba Komisijai pateikė savo išvadas dėl dazometo (6). Vertinimo ataskaitos projektą, papildomą atskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos dazometo peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra dazometo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl dazometą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų papildomos informacijos, kuria būtų patvirtinamas galimas požeminio vandens užteršimas metilizotiocianatu, galimo metilizotiocianato plitimo oru per didelį atstumą ir su tuo susijusios rizikos aplinkai vertinimas, vabzdžiaėdžiams paukščiams keliama didelė rizika ir paukščiams bei žinduoliams keliama ilgalaikė rizika.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra dazometo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB dazometas neįtrauktas į I priedą ir augalų apsaugos produktų, kurių sudėtyje yra tos medžiagos, registracijos panaikinamos iki 2011 m. gruodžio 31 d. Būtina išbraukti eilutę apie dazometą to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie dazometą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos dazometo, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su dazometu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su dazometu, įvertina kiekvieną registruotą augalų apsaugos produktą, kurio sudėtyje dazometas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje dazometas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje dazometas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 20 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba, „Bendros peržiūros išvados dėl veikliosios mediagos pesticido dazometo keliamos rizikos vertinimo“. EMST leidinys, 2010 m.; 8(10):1833. (p. 91). doi:10.2903/j.efsa.2010.1833. Pateikta www.efsa.europa.eu.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „359

                     Dazometas
                     CAS Nr. 533–74–4

                     CIPAC Nr. 146

                     3,5-dimetil-1,3,5-tiadiazinan-2-tionas
                     arba
                     tetrahidro-3,5-dimetil-1,3,5-tiadiazin-2-tionas

                     ≥ 950 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip nematocidą, fungicidą ir insekticidą. Galima naudoti tik kaip dirvos fumigantą. Naudojama ne dažniau nei vieną kartą per trejus metus.
                     B   DALIS
                     Įgyvendinant VI priede numatytus vienodus principus, atsižvelgiama į dazometo peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria:

                                 a)

                                 operatoriams, darbuotojams ir pašaliniams stebėtojams kylančiai rizikai;

                                 b)

                                 požeminio vandens apsaugai, kai veiklioji medžiaga naudojama regionuose, kuriuose vyrauja lengvai pažeidžiamas dirvožemis ir nepalankios klimato sąlygos;

                                 c)

                                 vandens organizmams kylančiai rizikai.

                           Kai tikslinga, naudojimo sąlygose turėtų būti numatytos rizikos mažinimo priemonės.
                     Susijusios valstybės narės reikalauja, kad būtų pateikta patvirtinamosios informacijos apie:

                                 a)

                                 galimą požeminio vandens užteršimą metilizotiocianatu;

                                 b)

                                 galimą metilizotiocianato plitimą oru per didelį atstumą ir su tuo susijusios rizikos aplinkai vertinimą;

                                 c)

                                 didelę riziką, keliamą vabzdžiaėdžiams paukščiams;

                                 d)

                                 paukščiams bei žinduoliams keliamą ilgalaikę riziką.

                           Susijusios valstybės narės užtikrina, kad pareiškėjas Komisijai pateiktų a, b, c ir d punktuose nurodytą informaciją iki 2013 m. gegužės 31 d.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje